O **Campionato Nacional de Montaña** (en portugués: *Campionato Nacional de Montanha*, CNM) é a principal competición de carreiras de montaña en Portugal. Está organizada pola Federación Portuguesa de Automobilismo e Karting.

O campionato consiste en diversas probas nas que cada vehículo toma a saída individualmente para efectuar un mesmo percorrido até unha liña de chegada situada a unha altitude superior á da liña de partida. En cada proba xeralmente realízanse 3 subidas, sendo contabilizados os tempos das 2 mellores subidas para determinar a clasificación final.

O CNM divídese en varias categorías e só as categorías C1 (vehículos de produción: Grupo N, Grupo A, Super 2000, Grupo R e GT's ) e C2 (vehículos de competición - Fórmulas e prototipos deportivos de ata 2000 cc) poden ser campións absolutos. Ademais destes, hai categorías C3 (Grupo X), C4 (Super Cars Ralicross), C5 (Vehículos con homologación FIA caducada) e C6 (Clásicos).

A Subida á Falperra puntúa para o Campionato Europeo de Montaña mentres a Rampa da Covilhã ten puntuado para o Europeo e para a Copa Internacional de Montaña da FIA.

Historia
--------

A primeira "rampa" (subida) de montaña en Portugal disputouse o 10 de xuño de 1910 coa Rampa da Pimenteira, situada en Alcântara, cun percorrido de 1500 m e que foi gañada por Estevão de Oliveira Fernandes. Desde esa data realizáronse por todo o país diversas probas do mesmo xénero, como a Rampa da Falperra disputada a partir de 1927.

En 1935 o Automóvel Club de Portugal organizou un campionato nacional de subidas que incluía as do Gradil, Santarém, Buçaco, Guimarães e do Cabo da Roca (disputada na estrada entre Colares e Cascais). Tamén ese ano realizouse en Madeira a 1ª proba automobilística organizada na Illa, coa colaboración técnica do ACP, a Rampa dos Barreiros.

En 1973 a Federación Portuguesa de Automobilismo e Karting entregou os títulos de Campión Nacional de Montaña-Turismo de Serie e Turismo Especial, algo que non volveu ocorrer ata o ano 2000, formando parte as subidas nese tempo do Campionato Nacional de Velocidade.

Desde 2014 o Campionato de Nacional de Montaña está composto por 8 probas.

Calendario 2020
---------------

A seguinte táboa amosa o calendario programado nun inicio para o 2020. Con todo, a pandemia por coronavirus obrigou a modificalo, adiando as primeiras probas.

| Mes | Proba | Organizador | Cidade |
| --- | --- | --- | --- |
| 7-8 de marzo | Subida da Porca de Murça | CAMI | Murça |
| 21-22 de marzo | Subida PêQuêPê da Arrábida | Clube de Motorismo de Setúbal | Setúbal |
| 4-5 de abril | Subida da Penha | Demo Porto | Guimarães |
| 8-10 de maio | Subida de Boticas | Demo Porto | Boticas |
| 30-31 de maio | Subida da Covilhã / Serra da Estrela | CAMI | Covilhã |
| 4-5 de xullo | Subida de Santa Marta | Clube Automóvel da Régua | Santa Marta de Penaguião |
| 18-19 de xullo | Subida do Caramulo | Targa Club | Caramulo |
| 26-27 de setembro | Subida de Boticas | Demo Porto | Boticas |

Palmarés
--------

| Ano | Turismo de Serie | Turismo Especial |
| --- | --- | --- |
| 1973 | Portugal Bernardo Sá Nogueira | Portugal Francisco Fino |
|  |
| Ano | Absoluto |
| 2000 | Portugal Manuel Ferreira da Silva |  |
| Ano | Categoría 1 | Categoría 2 |
| 2001 | Portugal Manuel Ferreira da Silva | Portugal António Nogueira |
| 2002 | Portugal Manuel Ferreira da Silva | Portugal António Barros |
| 2003 | Portugal Manuel Ferreira da Silva | Portugal António Nogueira |
| 2004 | Portugal Manuel Ferreira da Silva | Portugal António Nogueira |
| 2005 | Portugal Manuel Ferreira da Silva | Portugal António Nogueira |
| 2006 | Portugal Manuel Ferreira da Silva | Portugal António Barros |
| Ano | Absoluto | Categoría 1 |
| 2007 | Portugal Pedro Salvador | Portugal António Nogueira |
| 2008 | Portugal Pedro Salvador | Portugal António Nogueira |
| 2009 | Portugal Pedro Salvador | Portugal António Nogueira |
| 2010 | Portugal Paulo Ramalho | Portugal António Nogueira |
| 2011 | Portugal Paulo Ramalho | Portugal Joaquim Teixeira |
| 2012 | Portugal Pedro Salvador | Portugal Martine Pereira |
| 2013 | Portugal Tiago Reis | Portugal António Nogueira |
| 2014 | Galicia Pedro Castañón López | Portugal António Nogueira |
| Ano | Absoluto |
| 2015 | Portugal João Fonseca |
| 2016 | Portugal Pedro Salvador |
| 2017 | Portugal Rui Ramalho |
| 2018 | Portugal Rui Ramalho |
| 2019 | Portugal João Fonseca |

Notas
-----

1. ↑  "Copia arquivada" (PDF). Arquivado dende o orixinal (PDF) o 26 de abril de 2014. Consultado o 27 de marzo de 2020.
2. ↑  "Copia arquivada" (PDF). Arquivado dende o orixinal (PDF) o 26 de abril de 2014. Consultado o 27 de marzo de 2020.
3. ↑  "Copia arquivada". Arquivado dende o orixinal o 03 de marzo de 2016. Consultado o 27 de marzo de 2020.
4. ↑  "Copia arquivada" (PDF). Arquivado dende o orixinal (PDF) o 26 de abril de 2014. Consultado o 27 de marzo de 2020.

Véxase tamén
------------

### Ligazóns externas

* Sítio oficial Arquivado 28 de marzo de 2020 en Wayback Machine. *(en portugués)*.
* www.fpak.pt *(en portugués)*.